CELEX: 62011CO0114
Language: hu
Date: 2012-04-27
Title: A Bíróság (hetedik tanács) 2012. április 27‑i végzése.#Előzetes döntéshozatal iránti kérelem – Hoge Raad der Nederlanden – Az EK 18. cikk és az EK 39. cikk (jelenleg EUMSZ 21. cikk és EUMSZ 45. cikk) értelmezése – A gépjármű belföldi közúthálózaton történő használatának megkezdésére regisztrációs adót kivető nemzeti szabályozás – Másik tagállamból beköltöző, annak állampolgárságával rendelkező személy adókötelezettsége, aki az ott nyilvántartásba vett és a költözés során behozott személyes vagyonának részét képező gépjárművet állandó jelleggel magán‑ és hivatali célra használja, beleértve a másik tagállamban lévő munkahelyére történő utazást is.#EK 18. cikk és EK 39. cikk – Gépjárművek – Olyan személygépkocsi használata az egyik tagállamban, amelyet egy másik tagállamban vettek nyilvántartásba – E jármű belföldi közúthálózaton történő első használatának adóztatása az előbbi tagállamban – Az előbbi tagállamba való költözés során behozott jármű, amelyet magáncélra és a másik tagállamban található munkahelyre történő utazás céljára is használnak.#C‑114/11. sz. ügy.

A Bíróság (hetedik tanács) 2012. április 27‑i végzése – Notermans kontra Boddenberg
      (C‑114/11. sz. ügy)
      „EK 18. cikk és EK 39. cikk – Gépjárművek – Olyan személygépkocsi használata az egyik tagállamban, amelyet egy másik tagállamban vettek nyilvántartásba – E jármű belföldi közúthálózaton történő első használatának adóztatása az előbbi tagállamban – Az előbbi tagállamba való költözés során behozott jármű, amelyet magáncélra és a másik tagállamban található munkahelyre
         történő utazás céljára is használnak”
      
      Személyek szabad mozgása – Munkavállalók – Egyenlő bánásmód – Olyan munkavállaló, aki az egyik tagállamban áll alkalmazásban, de lakóhelyét egy másik tagállamba helyezte át (EK 39. cikk)
         (vö. 33. pont és a rendelkező rész)
      
      Tárgy
      
         
               Előzetes döntéshozatal iránti kérelem – Hoge Raad der Nederlanden – Az EK 18. cikk és az EK 39. cikk (jelenleg EUMSZ 21. cikk
                  és EUMSZ 45. cikk) értelmezése – A gépjármű belföldi közúthálózaton történő használatának megkezdésére regisztrációs adót
                  kivető nemzeti szabályozás – Másik tagállamból beköltöző, annak állampolgárságával rendelkező személy adókötelezettsége, aki
                  az ott nyilvántartásba vett és a költözés során behozott személyes vagyonának részét képező gépjárművet állandó jelleggel
                  magán‑ és hivatali célra használja, beleértve a másik tagállamban lévő munkahelyére történő utazást is.
               
            Rendelkező rész
      Az EK 39. cikket úgy kell értelmezni, hogy azzal nem ellentétes az a tagállami szabályozás, amely e tagállam azon lakosait,
         akik egy másik tagállamból költöznek át, és olyan járművet hoznak magukkal, amelyet ez utóbbi tagállamban vettek nyilvántartásba,
         arra kötelezi, hogy e jármű belföldi közúthálózaton történő használatának megkezdésekor olyan adót fizessenek, amely rendszerint
         a járművek előbbi tagállamban való nyilvántartásba vételekor fizetendő, amennyiben az említett járművet túlnyomórészt és állandó
         jelleggel az előbbi tagállam területén használják, még abban az esetben is, ha e használat az említett lakosok másik tagállamban
         található munkahelyeire történő utazásait is magában foglalja.